བོད་ཀྱི་ལོ་རྒྱུས་སྟེང་གི་ཆོས་སྲིད་ཟུང་འབྲེལ་ལམ་ལུགས་དེ་ས་སྐྱའི་རྒྱལ་རབས་ཀྱི་སྐབས་ནས་བྱུང་བར་ཀུན་ལ་གྲགས་ཡོད།བོད་བརྒྱུད་ནང་བསྟན་ཡང་ཆོས་ལུགས་ཀྱི་ཁོངས་གཏོགས་ཡིན་པའི་ཆ་ནས་ཆབ་སྲིད་དང་འབྲེལ་ཆེ་བ་མི་རུང་ནའང་།ནང་ཆོས་མ་ལག་ཆེན་པོ་གསུམ་ལས་དུས་ཡུན་རིང་པོར་ཆབ་སྲིད་ཀྱི་སྟོབས་ཤུགས་ལ་བརྟེན་ནས་སྤེལ་བ་དང་།རྣམ་དག་གི་དད་སྟོབས་བེད་སྤྱད་ནས་ཆབ་སྲིད་ཀྱི་དམིགས་འབེན་མངོན་པར་སྒྲུབ་པ་དེ་བོད་བརྒྱུད་ནང་བསྟན་གྱི་ཁྱད་ཆོས་ཅིག་དུ་གྲུབ་ཡོད།རང་བྱུང་གི་ཆ་རྐྱེན་ཧ་ལས་པ་རྩུབ་པའི་ཁོར་ཡུག་དང་ལོ་རྒྱུས་ཉམ་ཉེས་ཀྱི་ཆ་རྐྱེན་འོག་སྐྱེས་སྟོབས་ཆེན་པོ་གྲུབ་པ་འདི་ཆབ་སྲིད་སྟོབས་ཤུགས་ཀྱི་འགེབས་སྲུང་དང་ཁྱབ་སྤེལ་ལའང་བརྟེན་ཡོད།སྤྱི་ཚོགས་རིང་ལུགས་ཀྱི་ཀྲུང་གོ་གསར་བར་ཡང་དུས་ཡུན་རིང་པོར་བོད་བརྒྱུད་ནང་བསྟན་གྱི་ཆོས་སྲིད་གཞི་གཅིག་ཅན་གྱི་ངོ་བོ་སོ་སོར་ཡང་དག་དུ་ཕྱེ་ཐུབ་མེད།ཆོས་སྲིད་ཟུང་འབྲེལ་གྱི་མཐུན་རྐྱེན་ལས་བོད་ཡུལ་གྱི་ནང་བསྟན་ལ་སྐྱ་སེར་ཀྱི་དབྱེ་བ་ཆེན་པོ་མེད་པར་ཉམས་ལེན་དང་འཛིན་སྤེལ་བྱེད་མཁན་རྒྱ་ཆེན་པོ་བྱུང་།བོད་མི་བརྒྱ་ཆའི་གོ་དགུ་ཆོས་དད་ཅན་ཡིན་ལ།མི་སྐྱའི་ཁྲོད་ན་ཆོས་སྒྲུབ་སྤེལ་བྱེད་མཁན་ཡོད་ཅིང་།རབ་བྱུང་བའི་ཁྲོད་ནའང་སྲིད་འགན་ཁུར་ནས་དམངས་ལ་ཞབས་འདེགས་སྒྲུབ་མཁན་ཡོད།རྗེ་ཙོང་ཁ་པའི་དྲ་བ།